ประกาศคณะกรรมการกํากับหลักทรัพย์และตลาดหลักทรัพย์ที่ กข. 1/2553เรื่อง ระบบงาน การติดต่อผู้ลงทุน และการประกอบธุรกิจโดยทั่วไปของทรัสตี(ฉบับประมวล)\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 8 มาตรา 11 วรรคสอง มาตรา 37(4) มาตรา 38มาตรา 57(7) มาตรา 58 และมาตรา 59 วรรคสี่ แห่งพระราชบัญญัติทรัสต์เพื่อธุรกรรมในตลาดทุนพ.ศ. 2550 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 32 มาตรา 33 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้หมวด 1บททั่วไป**\_\_\_\_\_\_\_\_\_\_\_\_**ข้อ 1 ประกาศนี้เป็นข้อกําหนดขั้นต่ําสําหรับการประกอบธุรกิจเป็นทรัสตี และในกรณีที่มีข้อกําหนดเป็นการเฉพาะสําหรับธุรกรรมประเภทใด ทรัสตีต้องปฏิบัติตามข้อกําหนดดังกล่าวเพิ่มเติมเมื่อให้บริการเป็นทรัสตีในธุรกรรมประเภทนั้น เช่น ข้อกําหนดเพิ่มเติมสําหรับทรัสต์เพื่อการลงทุนในอสังหาริมทรัพย์ (Real Estate Investment Trust) ข้อกําหนดเพิ่มเติมสําหรับทรัสต์ที่เกี่ยวกับการออกตราสารศุกูก (sukuk) เป็นต้นข้อ 2 ประกาศนี้ไม่ใช้บังคับกับผู้ที่ได้รับอนุญาตให้เป็นทรัสตีที่มีหน้าที่เฉพาะเพื่อการออกตราสารศุกูก (sukuk) เว้นแต่ประกาศว่าด้วยการดังกล่าวจะกําหนดให้ทรัสตีนั้นอยู่ภายใต้บังคับประกาศนี้ข้อ 3 สํานักงาน ก.ล.ต. อาจกําหนดแนวทาง (guideline) ในรายละเอียดเพื่อประโยชน์ในการปฏิบัติตามประกาศนี้ได้ และเมื่อมีการปฏิบัติตามแนวทางดังกล่าวให้ถือว่าได้ปฏิบัติตามประกาศนี้แล้วหมวด 2หลักในการดําเนินธุรกิจ\_\_\_\_\_\_\_\_\_\_\_\_\_\_\_\_\_\_\_ข้อ 4 เพื่อให้ทรัสตีทําหน้าที่ได้อย่างเหมาะสมในฐานะเป็นผู้มีวิชาชีพที่ได้รับความไว้วางใจให้ถือกรรมสิทธิ์และบริหารจัดการกองทรัสต์ ทรัสตีต้องประกอบธุรกิจให้เป็นไปตามหลักเกณฑ์ดังนี้ (1) ดําเนินธุรกิจด้วยความซื่อสัตย์สุจริต (2) ดําเนินธุรกิจโดยใช้ความรู้ ความสามารถ และความชํานาญ ด้วยความเอาใจใส่และระมัดระวังเยี่ยงผู้มีวิชาชีพ (3) มีการบริหารจัดการและควบคุมดูแลการปฏิบัติงานอย่างเหมาะสมและมีประสิทธิภาพ ภายใต้ระบบบริหารความเสี่ยงที่เพียงพอ(4) มีเงินทุนที่เพียงพอต่อการดําเนินธุรกิจได้อย่างต่อเนื่อง(5) ดําเนินธุรกิจให้เป็นไปตามมาตรฐานของผู้มีวิชาชีพในลักษณะเดียวกันนั้น (market conduct) พึงกระทํา (6) ปฏิบัติต่อผู้ลงทุนทุกรายอย่างเป็นธรรม และคํานึงถึงประโยชน์ของผู้ลงทุนเป็นสําคัญ (7) จัดให้มีข้อมูลที่เพียงพอต่อการตัดสินใจของผู้ลงทุน โดยข้อมูลดังกล่าวต้องสื่อสารได้อย่างชัดเจน ไม่บิดเบือน และไม่ทําให้สําคัญผิด (8) ในกรณีที่มีความขัดแย้งทางผลประโยชน์เกิดขึ้น ต้องดําเนินการให้มั่นใจได้ว่าผู้ลงทุนได้รับการปฏิบัติที่เป็นธรรมและเหมาะสมไม่ว่าจะเป็นความขัดแย้งทางผลประโยชน์ระหว่างทรัสตีกับผู้ลงทุน หรือระหว่างผู้ลงทุนกับลูกค้าในธุรกิจด้านอื่นของทรัสตี (9) ต้องใช้ความระมัดระวังอย่างสมเหตุสมผลเพื่อให้มั่นใจได้ว่าได้ให้คําแนะนําที่เหมาะสมกับผู้ลงทุนหรือตัดสินใจเพื่อผู้ลงทุนอย่างเหมาะสม(10) มีมาตรการเพียงพอในการให้ความคุ้มครองทรัพย์สินของกองทรัสต์ (11) เปิดเผยข้อมูลที่จําเป็นซึ่งอาจมีผลต่อการสั่งการหรือการดําเนินการของทรัสตีให้สํานักงาน ก.ล.ต. ทราบโดยไม่ชักช้าข้อ 4/1( ทรัสตีต้องดูแลและดําเนินการเพื่อให้มั่นใจได้ว่าการจัดการทรัสต์จะเป็นไปตามวัตถุประสงค์ของการก่อตั้งทรัสต์นั้น ๆ และมิได้เป็นไปหรือถูกใช้เพื่อการแสวงหาประโยชน์จากการจัดการทรัพย์สินส่วนตัวของบุคคลใดหรือกลุ่มบุคคลใดเป็นการเฉพาะ (private trust)ทั้งนี้ ตลอดอายุของทรัสต์ดังกล่าวหมวด 3ระบบงาน\_\_\_\_\_\_\_\_\_\_\_\_\_\_ข้อ 5 เพื่อให้มีการบริหารจัดการและควบคุมดูแลการปฏิบัติงานอย่างเหมาะสมและมีประสิทธิภาพ ทรัสตีต้องจัดให้มีระบบงานที่มีคุณภาพและสามารถรองรับงานในความรับผิดชอบได้อย่างครบถ้วน โดยต้องมีระบบงานอย่างน้อยดังต่อไปนี้(1) การจัดการกองทรัสต์(ก) การแบ่งหน้าที่และความรับผิดชอบภายในหน่วยงานหลักที่รับผิดชอบงานการประกอบธุรกิจเป็นทรัสตี(ข) การคัดเลือกและดูแลบุคลากรให้มีคุณสมบัติเหมาะสมตามลักษณะงานที่ปฏิบัติ(ค) มาตรการป้องกันการล่วงรู้ข้อมูลภายในระหว่างหน่วยงานและบุคลากร(ง) การกํากับดูแล ตรวจสอบ และถ่วงดุลการปฏิบัติงานในหน่วยงานหลักที่รับผิดชอบงานการประกอบธุรกิจเป็นทรัสตี(จ) การจัดเก็บข้อมูล เอกสาร และหลักฐานต่าง ๆ ที่เกี่ยวข้องกับการจัดการกองทรัสต์(2) การเก็บรักษาทรัพย์สิน(ก) การแยกทรัพย์สินในกองทรัสต์ออกจากทรัพย์สินส่วนตัวของทรัสตี(ข) การเก็บรักษา ตรวจสอบ ดูแล เบิกจ่าย และการจัดทําบัญชีทรัพย์สินในกองทรัสต์ รวมทั้งการดูแลและติดตามสิทธิประโยชน์ที่เกิดจากทรัพย์สินในกองทรัสต์(ค)( ในกรณีที่ทรัสตีดําเนินการบริหารจัดการกองทรัสต์ด้วยตนเอง ต้องจัดให้มีผู้รับฝากทรัพย์สินที่ได้รับความเห็นชอบจากสํานักงาน ก.ล.ต. ตามประกาศคณะกรรมการตลาดทุนเกี่ยวกับการให้ความเห็นชอบผู้รับฝากทรัพย์สินของกองทุนส่วนบุคคล หรือผู้ดูแลผลประโยชน์ที่ได้ขึ้นทะเบียนตามประกาศสํานักงานคณะกรรมการกํากับหลักทรัพย์และตลาดหลักทรัพย์เกี่ยวกับการขึ้นทะเบียนรายชื่อผู้มีคุณสมบัติในการเป็นผู้ดูแลผลประโยชน์ของกองทุนรวม แล้วแต่กรณีเป็นผู้ทําหน้าที่เก็บรักษาทรัพย์สิน(3) การบริหารความเสี่ยง(ก) การประเมินความเสี่ยง (risk assessment) ที่เกิดหรืออาจเกิดขึ้นจากการประกอบธุรกิจ(ข) การกํากับดูแลการบริหารและจัดการความเสี่ยง (risk management oversight)ข้อ 6 การจัดระบบงานตามข้อ 5 จะต้องปรากฏผลในลักษณะดังต่อไปนี้ (1) สามารถรองรับให้การบริหารจัดการกองทรัสต์แต่ละกองเป็นไปตามวัตถุประสงค์ในการจัดตั้ง ตามสัญญาก่อตั้งทรัสต์ และตามกฎหมายว่าด้วยทรัสต์เพื่อธุรกรรมในตลาดทุน(2) สามารถป้องกันได้อย่างเพียงพอตามที่คาดหมายได้โดยทั่วไปเพื่อมิให้บุคคลที่เกี่ยวข้องกระทําการโดยทุจริตต่อทรัพย์สินในกองทรัสต์ และในกรณีที่มีการทุจริตเกิดขึ้น ระบบงานสามารถหยุดการกระทําดังกล่าว ตลอดจนบรรเทา แก้ไข และเยียวยาความเสียหายจากกรณีดังกล่าวได้(3) สามารถป้องกันการกระทําซึ่งเป็นความขัดแย้งทางผลประโยชน์ที่ต้องห้ามตามกฎหมายว่าด้วยทรัสต์เพื่อธุรกรรมในตลาดทุน รวมทั้งสามารถป้องกันมิให้บุคคลที่เกี่ยวข้องกับการจัดการกองทรัสต์ อาศัยข้อมูลจากการทําหน้าที่ที่เกี่ยวกับกองทรัสต์ดังกล่าวหาประโยชน์ให้กับตนเอง (4) สามารถบ่งชี้ทรัพย์สินในกองทรัสต์ได้อย่างชัดเจนและครบถ้วนหมวด 4การติดต่อและชักชวนผู้ลงทุน\_\_\_\_\_\_\_\_\_\_\_\_\_\_\_\_ข้อ 7 เพื่อให้ทรัสตีติดต่อชักชวนให้มีการลงทุนในใบทรัสต์ด้วยวิธีการที่เหมาะสมและจัดให้มีข้อมูลตามความต้องการของผู้ลงทุน ทรัสตีต้องดําเนินการดังต่อไปนี้(1) จัดให้มีบุคคลที่ได้รับความเห็นชอบตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน ในจํานวนที่เพียงพอต่อการทําหน้าที่เป็นผู้ติดต่อกับผู้ลงทุนทั่วไป (2) ควบคุมดูแลให้ผู้ติดต่อกับผู้ลงทุนให้ข้อมูลหรือคําแนะนําเกี่ยวกับการลงทุนในใบทรัสต์อย่างเหมาะสม (3) จัดให้มีช่องทางอย่างเพียงพอและเหมาะสมที่ทําให้ผู้ลงทุนสามารถเข้าถึงข้อมูลที่ใช้ประกอบการตัดสินใจซื้อขายใบทรัสต์ได้เพื่อประโยชน์ในการพิจารณาตาม (1) คําว่า "ผู้ลงทุนทั่วไป" ให้หมายความถึงผู้ลงทุนอื่นใดที่มิใช่ผู้ลงทุนประเภทสถาบันตามที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดตั้งกองทุนรวมและการเข้าทําสัญญารับจัดการกองทุนส่วนบุคคลข้อ 8 การดําเนินการตามข้อ 7 จะต้องทําให้ผู้ลงทุนได้รับข้อมูลหรือคําแนะนําในลักษณะดังต่อไปนี้ (1) ได้รับข้อมูลหรือคําแนะนําอย่างครบถ้วนตามที่ต้องการเกี่ยวกับลักษณะ ความเสี่ยง และความเหมาะสมในการลงทุนในใบทรัสต์ (2) ได้รับข้อมูลหรือคําแนะนําที่เหมาะสมกับเวลาและสภาพของผู้ลงทุน (3) ได้รับข้อมูลหรือคําแนะนําที่ถูกต้อง เป็นปัจจุบัน และไม่มีลักษณะที่ทําให้เกิดความเข้าใจผิดหรือบิดเบือนข้อเท็จจริง (4) ได้รับข้อมูลหรือคําแนะนําอย่างต่อเนื่องภายหลังจากที่ได้ลงทุนในใบทรัสต์นั้นแล้วหมวด 5การมอบหมายงาน\_\_\_\_\_\_\_\_\_\_\_ข้อ 9 เพื่อให้ทรัสตีคัดเลือกบุคคลที่จะได้รับมอบหมายงานการจัดการกองทรัสต์ด้วยความรอบคอบและระมัดระวัง อีกทั้งมีการกํากับและตรวจสอบการจัดการงานแทนดังกล่าวอย่างเพียงพอ ทรัสตีต้องกําหนดมาตรการในการดําเนินงานในเรื่องดังต่อไปนี้ (1) การคัดเลือกผู้ที่สมควรได้รับมอบหมาย โดยพิจารณาถึงความพร้อมด้านระบบงานและบุคลากรของผู้ที่ได้รับมอบหมาย ตลอดจนการขัดกันทางผลประโยชน์ของผู้รับมอบหมายงานและกองทรัสต์ (2) การควบคุมและประเมินผลการปฏิบัติของผู้ได้รับมอบหมายงาน (3) การดําเนินการของทรัสตีเมื่อปรากฏว่าผู้ที่ได้รับมอบหมายไม่เหมาะสมที่จะได้รับมอบหมายงานอีกต่อไปข้อ 9/1( ในกรณีที่ทรัสตีจะมอบหมายหน้าที่ในการบริหารจัดการกองทรัสต์ให้แก่บุคคลอื่นเป็นผู้ดําเนินการแทน ให้ทรัสตีมอบหมายหน้าที่ดังกล่าวให้บุคคลที่มีลักษณะใดลักษณะหนึ่งดังต่อไปนี้(1) เป็นผู้ได้รับใบอนุญาตให้ประกอบธุรกิจการจัดการกองทุนรวม หรือการจัดการกองทุนส่วนบุคคล ตามกฎหมายว่าด้วยหลักทรัพย์และตลาดหลักทรัพย์(2) เป็นผู้ได้รับความเห็นชอบเป็นผู้จัดการกองทรัสต์ตามประกาศสํานักงานคณะกรรมการกํากับหลักทรัพย์และตลาดหลักทรัพย์เกี่ยวกับการให้ความเห็นชอบผู้จัดการกองทรัสต์(3) เป็นบริษัทที่ประกอบธุรกิจด้านการจัดการลงทุนซึ่งอยู่ภายใต้การกํากับดูแลของหน่วยงานกํากับดูแลที่เป็นสมาชิกสามัญของ International Organization of Securities Commissions (IOSCO) และได้รับผลการประเมินมาตรฐานการกํากับดูแล Financial Sector Assessment Program (FSAP) ในระดับที่ไม่ต่ํากว่า Broadly Implemented หรือเทียบเท่าข้อ 10 นอกจากการมอบหมายงานการจัดการกองทรัสต์ตามหลักเกณฑ์ที่กําหนดในมาตรา 37(1) ถึง (3) แล้ว ทรัสตีอาจมอบหมายงานในส่วนของการลงทุน การเก็บรักษาทรัพย์สินการจัดทําทะเบียนผู้ถือใบทรัสต์ หรือการปฏิบัติการด้านงานสนับสนุน ให้ผู้อื่นดําเนินการได้โดยต้องระบุไว้ในสัญญาก่อตั้งทรัสต์อย่างชัดแจ้งว่าให้มีการมอบหมายงานนั้นได้ข้อ 10/1( ในกรณีที่ทรัสตีดําเนินการบริหารจัดการกองทรัสต์ด้วยตนเอง ทรัสตีต้องมอบหมายการเก็บรักษาทรัพย์สินให้ผู้รับฝากทรัพย์สินที่ได้รับความเห็นชอบจากสํานักงาน ก.ล.ต.ตามประกาศคณะกรรมการกํากับตลาดทุนเกี่ยวกับการให้ความเห็นชอบผู้รับฝากทรัพย์สินของกองทุนส่วนบุคคล หรือผู้ดูแลผลประโยชน์ที่ได้ขึ้นทะเบียนตามประกาศสํานักงานคณะกรรมการกํากับหลักทรัพย์และตลาดหลักทรัพย์เกี่ยวกับการขึ้นทะเบียนรายชื่อผู้มีคุณสมบัติในการเป็นผู้ดูแลผลประโยชน์ของกองทุนรวม แล้วแต่กรณี เป็นผู้ทําหน้าที่เก็บรักษาทรัพย์สินข้อ 11 ในการมอบหมายงานตามข้อ 10 ทรัสตีต้องปฏิบัติให้เป็นไปตามหลักเกณฑ์ดังต่อไปนี้(1) การจัดการในส่วนของการลงทุนในหลักทรัพย์หรือตราสารทางการเงินต้องเป็นการมอบหมายให้ผู้ที่สามารถประกอบธุรกิจหลักทรัพย์ประเภทการจัดการกองทุนส่วนบุคคลหรือธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า แล้วแต่กรณีทั้งนี้ หากเป็นการจัดการลงทุนดังกล่าวในต่างประเทศ ผู้ที่ได้รับมอบหมายต้องเป็นผู้ที่ได้รับอนุญาตให้ประกอบธุรกิจประเภทดังกล่าวจากหน่วยงานกํากับดูแลด้านหลักทรัพย์และตลาดหลักทรัพย์ที่เป็นสมาชิกของ International Organization of Securities Commissions (IOSCO) (2) การเก็บรักษาทรัพย์สิน ต้องเป็นการมอบหมายให้ผู้ที่มีลักษณะดังต่อไปนี้ (ก) ผู้ดูแลผลประโยชน์ของกองทุนรวม (ข) ผู้รับฝากทรัพย์สินของกองทุนส่วนบุคคล (ค) ทรัสตีรายอื่น(ง) ผู้รับฝากทรัพย์สินโดยชอบด้วยกฎหมายของประเทศใดประเทศหนึ่งที่กองทรัสต์ได้ลงทุนไว้ หรือของประเทศที่ผู้รับฝากทรัพย์สินตั้งอยู่ (3) การจัดทําทะเบียนผู้ถือใบทรัสต์ ต้องเป็นการมอบหมายให้ผู้ที่สามารถประกอบธุรกิจนายทะเบียนหลักทรัพย์ได้ข้อ 12( การมอบหมายงานตามหมวดนี้ ต้องปรากฏผลในลักษณะที่ทําให้มั่นใจได้ว่าการบริหารจัดการกองทรัสต์จะสามารถดําเนินไปได้อย่างต่อเนื่อง ไม่เกิดผลเสียหายต่อกองทรัสต์ และทรัสตีจะยังคงรับผิดชอบต่อความเสียหายที่เกิดขึ้นแก่กองทรัสต์ ตามที่กฎหมายว่าด้วยทรัสต์เพื่อธุรกรรมในตลาดทุนกําหนดหมวด 6การจัดทํางบการเงินของกองทรัสต์**\_\_\_\_\_\_\_\_\_\_\_\_\_\_\_**ข้อ 13 ทรัสตีต้องจัดทํางบการเงินของกองทรัสต์ให้เป็นไปตามมาตรฐานที่กําหนดไว้ในข้อ 14 เว้นแต่เป็นกองทรัสต์สําหรับการถือครองทรัพย์สินหรือเพื่อประโยชน์ในการชําระหนี้ในการออกหลักทรัพย์ (Passive trust) และมีการระบุอย่างชัดเจนในสัญญาก่อตั้งทรัสต์ที่จะไม่มีการจัดทํางบการเงินของกองทรัสต์ดังกล่าวข้อ 14 ทรัสตีต้องจัดทํางบการเงินของกองทรัสต์ให้เป็นไปตามหลักเกณฑ์ดังต่อไปนี้ (1) จัดทํางบการเงินให้เป็นไปตามมาตรฐานการบัญชีที่กําหนดตามกฎหมายว่าด้วยการบัญชี (2) ในกรณีที่เป็นกองทรัสต์ที่มีการเสนอขายใบทรัสต์ทั้งหมดต่อผู้ลงทุนในต่างประเทศ ต้องจัดทํางบการเงินให้เป็นไปตามมาตรฐานการบัญชีของ International Financial Reporting Standards (IFRS) หรือ Financial Accounting Standards (FAS) หรือ United States Generally Accepted Accounting Principle (US GAAP)หมวด 7ผลของการฝ่าฝืนประกาศ**\_\_\_\_\_\_\_\_\_\_\_\_\_\_\_\_\_**ข้อ 15 การฝ่าฝืนประกาศนี้จะเป็นผลให้ทรัสตีอาจได้รับการพิจารณาลงโทษทางปกครองตามมาตรา 67 ประกอบกับมาตรา 70 แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550ทั้งนี้ ตามความร้ายแรงของพฤติกรรม หรือผลของการกระทํา หรือผลกระทบต่อความน่าเชื่อถือโดยรวมของธุรกิจทรัสตี ซึ่งโทษทางปกครองดังกล่าวได้แก่(1) ภาคทัณฑ์ (2) ปรับทางปกครอง(3) ตําหนิโดยเปิดเผยต่อสาธารณชน(4) จํากัดการประกอบธุรกิจการเป็นทรัสตี(5) พักการประกอบธุรกิจการเป็นทรัสตีเฉพาะสัญญาก่อตั้งทรัสต์ใดหรือทุกสัญญาก็ได้(6) เพิกถอนการอนุญาตให้ประกอบธุรกิจการเป็นทรัสตีหมวด 8วันมีผลใช้บังคับของประกาศ\_\_\_\_\_\_\_\_\_\_\_\_\_\_\_\_\_ข้อ 16 ประกาศนี้ให้ใช้บังคับตั้งแต่วันที่ 1 มีนาคม พ.ศ. 2553 เป็นต้นไปประกาศ ณ วันที่ 4 กุมภาพันธ์ พ.ศ. 2553(นายวิจิตร สุพินิจ)ประธานกรรมการคณะกรรมการกํากับหลักทรัพย์และตลาดหลักทรัพย์\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*หมายเหตุ* : เหตุผลในการออกประกาศฉบับนี้ คือ เพื่อวางข้อกําหนดขั้นต่ําในการดําเนินธุรกิจของการให้บริการเป็นทรัสตี ซึ่งจะทําให้ทรัสตีสามารถให้บริการแก่ลูกค้าหรือผู้ลงทุนอย่างมีประสิทธิภาพเป็นที่เชื่อถือและไว้วางใจในจัดการหรือดูแลเงินทุนของลูกค้าหรือผู้ลงทุน และเกิดความเชื่อมั่นในภาพรวมของธุรกิจการเป็นทรัสตี จึงจําเป็นต้องออกประกาศนี้